Norske kjøpesentre har stått for veksten i detaljhandelen de siste tiårene og gulvarealet er firedoblet på 20 år. Dette har gått på bekostning av handel i enkeltstående butikker i gater i bykjernene. Olav Thon som har stått for mye av utbyggingen har i en årrekke spådd at den store veksten er over for kjøpesentrene, og at netthandel i økende grad vil bli en trussel mot kjøpesentrene.